షెరీ హారిస్

షెరీ ఏంజెలా హారిస్ (జననం 1959, జనవరి 27) న్యూజీలాండ్ మాజీ క్రికెటర్. కుడిచేతి పేస్ బౌలర్‌గా రాణించింది. 1978 మహిళల ప్రపంచ కప్‌లో న్యూజీలాండ్ తరపున రెండు వన్డే ఇంటర్నేషనల్స్‌ లోనూ, కాంటర్‌బరీ, సదరన్ డిస్ట్రిక్ట్‌ల తరపున దేశవాళీ క్రికెట్ లోనూ ఆడింది.

జననం 
హారిస్ 1959, జనవరి 27న కాంటర్‌బరీ ప్రాంతంలోని వైకారి అనే చిన్న పట్టణంలో జన్మించాడు.

క్రికెట్ రంగం 
1975–76 సీజన్‌లో కాంటర్‌బరీ మహిళల జట్టుకు అరంగేట్రం చేసింది. తన 18 సంవత్సరాల వయస్సులో 1978లో భారతదేశంలో జరిగిన ప్రపంచ కప్‌లో న్యూజిలాండ్ తరపున అంతర్జాతీయ క్రికెట్ లోకి అరంగేట్రం చేసింది. టోర్నమెంట్‌లోని మొదటి మ్యాచ్‌లో ఆస్ట్రేలియాతో ఎలీన్ బాధమ్‌తో కలిసి బౌలింగ్ ప్రారంభించింది. మూడు ఓవర్లలో వికెట్లేమీ తీయకుండా 19 పరుగులు ఇచ్చింది. భారత్‌తో జరిగిన తదుపరి మ్యాచ్‌లో బౌలింగ్ చేయలేదు. ఇంగ్లాండ్‌తో జరిగిన ఫైనల్ మ్యాచ్‌కు జట్టుకు దూరంగా ఉంది. తన దేశీయ కెరీర్‌లో చివరి కొన్ని సీజన్లలో (1980ల మధ్యలో), హారిస్ స్వల్పకాలిక సదరన్ డిస్ట్రిక్ట్స్ జట్టు కోసం ఆడింది.

మూలాలు

బాహ్య లింకులు 
 

న్యూజీలాండ్ మహిళా క్రికెట్ క్రీడాకారులు
జీవిస్తున్న ప్రజలు
1959 జననాలు
న్యూజీలాండ్ క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు